Referat fra bestyrelsesmøde Aabenraa Tennisklub
Mandag den 18. marts 2019 kl. 17 -20



Sted: Arena, mødelokale 1

Deltagere: Anna Marie Munk, Torben Christiansen, Else Marie Westergaard, Anne Duus, Ralf Gangolf, Mette Tiedemann, Anders Erting, Anne Dorte Agergaard og Lisbet Matthiesen.


1. Godkendelse af referat fra sidste møde 
Godkendt.
2. Nyt siden sidst v.Lisbet, herunder Generalforsamling DTF
Lørdag den 16. marts havde DTF generalforsamling, og formanden for Sønderborg Tennisklub, Peder Hansen, blev valgt ind i bestyrelsen for DTF.
Klubben er tilmeldt tennissportens dag, og materialer er bestilt.
3. Regnskab v. Anne Dorte, herunder status på Regnskab 2018
Regnskabet for 2018 er afleveret til godkendelse ved revisoren. Anne Dorte forelagde regnskabet for bestyrelsen. Når regnskabet er blevet godkendt ved revisoren, vil det blive lagt ud på klubbens hjemmeside.
Der skal tjekkes op på hvem af klubbens medlemmer, der mangler at betale vinterkontigent. 
I april måned vil der blive sendt en opkrævning ud på sommerkontingent til medlemmerne.
I slutningen af september 2019 vil der vlive sendt en opkrævning ud på vinterkontingent  for 2019- 2020.
4. Planlægning af den kommende sæson
a. Klargøring af banerne v. Torben
Grusbanerne er ved at blive klargjort. Vindblenderene ved bane 1 til 4 skal tages ned senest den 1. oktober, og vindblenderene ved bane 5 til 8 skal tage ned senest 31. august.
b. Standerhejsning / tennissportens dag 4. Maj 
Vi kører samme program som sidste år, at der spilles minitennis og øves forskellige grundslag. Når vi har modtaget materiale fra DGI om tennissportens dag, skal materialet med det samme ud til skoler, bibliotek m.m. 
Anna Marie skriver om arrangementet til avisen, Facebook og klubbens hjemmeside. Ligeledes sender hun en mail til alle klubbens medlemmer om arrangementet. Anne Dorte laver en flyer om klubben, der kan gives til deltagerne ved tennissportens dag. 
c. Træning ( junior, motionister, serie) – trænere, tidspunkter
Juniorer træner mandag og torsdag fra 16.00 til 18.00.
Mandag vil Tine Heuschkel træne de yngste fra 16.00 til 17.00, og Preben König vil træne de ældste fra 17.00 til 18.00.
Torsdag vil Heinz Gruber træne de yngste fra 16.00 til 17.00, men der er endnu ikke fundet en træner til at træne de ældste fra 17.00 til 18.00. 
Motionister træner mandag fra 18.00 til 20.00. Preben König vil træne motionisterne 8 gange, 6 gange før sommerferien og 2 gange efter ferien.
Serie træner tirsdag fra 18.00 til 20.00 på bane 3 og 4.
i. Organisationen af motionisttræning v. Anna Marie
Forslag til en anden organisering af motionisttræning, at motionisterne har mulighed for at tilmelde sig træning fra 18.00 til 19.00 eller fra 19.00 til 20.00, så man kan komme til en times effektiv træning. Forslaget blev diskuteret i bestyrelsen. Det endte med, at motionisttræning er fra 18.00 til 20.00. Dog skal organisationen være, at der veksles med en halv times spil og en halv times øvelser af forskellige grundslag, 2 gange inden for træningstiden. Evt. kunne det være en god idé, at man ved nogle træningsgange blev niveaudelt.
ii. Ungdomstræner stoppet pr. 1. Marts 
Gunda Feddersen stopper med at træne juniorer til  minitennis i Arenaen.
Ralf Gangolf og Torben Christiansen overtager træningen.
d. Voksenintroduktion : Hvordan får vi en god overgang for spillere fra voksenintro til motionisttræning?
For at fastholde nye medlemmer vil der blive lavet en mentorordning af frivillige fra klubben, som de nye medlemmer kan kontakte ang. spørgsmål og lave evt. spilleaftaler med. 
De nye medlemmer fra voksenintro kan vælge imellem at få en ketcher eller en klubtrøje, når de har indmeldt sig i klubben.
e. JTU serie 1 v. Torben
Ansvarlige for JTU serie 1 er Hans Voigt samt Søren Juhl som hjælper.
f. Veteranturnering v. Torben 
Veteranturnering ikke afklaret.
g.  Aktiv ferie 2019, mail fremsendt 20.1. Skal AATK deltage eller ej?
Klubben er ikke tilmeldt Aktiv ferie i år.
5. Træner kurser K1 og K2: deltagere
Kjeld Clausen, Kurt Hoeck og Hasan Mehica er tilmeldt K1. Kirsten Egtved er tilmeldt K2.
6. Sponsor på vindblenderne v. Torben
GF Forsikring vil sponsere 15.000 kr. til klubben mod, at de får 2 vindblendere med logo op på sydenden af bane 1 og 3 i 3 sæsoner.
7. Elektronisk vandingsanlæg v. Torben 
[bookmark: _GoBack]Det er en realitet, at klubben vil få et elektronisk vandingsanlæg. Prisen for anlægget er ca. 40.000 kr. Kommunen og Arenaen vil give 10.000 kr. hver til projektet. Klubben skal betale de resterende 20.000 kr. til anlægget.
8. Førstehjælpskursus 27. april v. Ralf 
Kurset bliver afholdt lørdag den 27.april fra 9.00 til 13.00 med max. 16 deltagere. Kurset bliver en blanding mellem teori og praksis omkring førstehjælp. Der vil komme et opslag på klubbens hjemmeside med en tilmeldingsfrist.
9. Panter v. Else Marie
a. Besøg fra DGI
Panterne har haft besøg af Jonathan Knudsen fra DGI, hvor han har filmet panterne i aktion og lavet interview. Artiklen vil kunne læses i det kommende DGI-blad. Film og artikel vil også kunne ses på Facebook og klubbens hjemmeside.

b. “Find penge” gruppe
Der er blevet nedsat en gruppe til fondssøgning. Medlemmerne er Lone Beck Hansen, Carlo Daus-Petersen og Else Westergaard.

10. Evt.
Til DGI turneringen skal klubben lave en fælles tilmelding til DGI inden den 12. maj.
Spilleperioden for turneringen er blevet forlænget til slutningen af september.

11. Næste møde
Tirsdag den 30. april kl. 16.30 i klublokalet.


Referent: Anne









